b"\n_START_ARTICLE_\nSecretaria d'Estat de Comer\xc3\xa7\n_START_SECTION_\nCompet\xc3\xa8ncies\n_START_PARAGRAPH_\nLa Secretaria d'Estat de Comer\xc3\xa7 t\xc3\xa9 compet\xc3\xa8ncies relatives a la definici\xc3\xb3, desenvolupament i execuci\xc3\xb3 de la pol\xc3\xadtica comercial de l'Estat, pel que fa al comer\xc3\xa7 exterior i interior, incl\xc3\xb2s l'intracomunitari, aix\xc3\xad com a l'estrat\xc3\xa8gia competitiva de la pol\xc3\xadtica d'internacionalitzaci\xc3\xb3, les inversions exteriors i les transaccions exteriors, i a les activitats de promoci\xc3\xb3 i internacionalitzaci\xc3\xb3 de les empreses espanyoles que en aquestes mat\xc3\xa8ries corresponen a l'Administraci\xc3\xb3 General de l'Estat.\n_START_SECTION_\nOrganismes adscrits\n_START_PARAGRAPH_\nS'adscriu al Ministeri d'Ind\xc3\xbastria, Comer\xc3\xa7 i Turisme, a trav\xc3\xa9s de la Secretaria d'Estat de Comer\xc3\xa7, l'Institut Espanyol de Comer\xc3\xa7 Exterior (ICEX), la presid\xc3\xa8ncia del qual ostenta el Secretari d'Estat de Comer\xc3\xa7._NEWLINE_Aix\xc3\xad mateix, depenen directament del Secretari d'Estat de Comer\xc3\xa7, les presid\xc3\xa8ncies del qual ostenta, la Junta Superior Aranzel\xc3\xa0ria i la Comissi\xc3\xb3 Interministerial de coordinaci\xc3\xb3 de la participaci\xc3\xb3 espanyola en la Confer\xc3\xa8ncia de les Nacions Unides per al Comer\xc3\xa7 i Desenvolupament, aix\xc3\xad com la Junta Interministerial Reguladora del Comer\xc3\xa7 Exterior de Material de Defensa i Doble \xc3\x9as (JIMDDU)._NEWLINE_Correspon al Secretari d'Estat de Comer\xc3\xa7 la supervisi\xc3\xb3 de la gesti\xc3\xb3 del segur de cr\xc3\xa8dit a l'exportaci\xc3\xb3 per compte de l'Estat realitzada per la Companyia Espanyola d'Assegurances de Cr\xc3\xa8dit a l'Exportaci\xc3\xb3._NEWLINE_Les Direccions territorials i Provincials de Comer\xc3\xa7 depenen org\xc3\xa0nicament del Ministeri d'Ind\xc3\xbastria, Comer\xc3\xa7 i Turisme a trav\xc3\xa9s de la Secretaria d'Estat de Comer\xc3\xa7 i, funcionalment, dels \xc3\xb2rgans superiors o directius d'aquest Ministeri per ra\xc3\xb3 de les mat\xc3\xa8ries objecto de la seva actuaci\xc3\xb3._NEWLINE_Les Oficines Econ\xc3\xb2miques i Comercials en l'exterior depenen funcional i administrativament d'aquest Ministeri a trav\xc3\xa9s de la Secretaria d'Estat de Comer\xc3\xa7._NEWLINE_La Inspecci\xc3\xb3 General del Ministeri d'Hisenda i Administracions P\xc3\xbabliques dependr\xc3\xa0 funcionalment del titular de la Secretaria d'Estat de Comer\xc3\xa7 per a l'exercici de les seves compet\xc3\xa8ncies respecte d'\xc3\xb2rgans i mat\xc3\xa8ries de l'\xc3\xa0mbit d'atribucions d'aquesta Secretaria d'Estat."